Bestuurder van voertuig spring dood net-net vry | Netwerk24
Bestuurder van voertuig spring dood net-net vry
Die Ashton-polisie ondersoek ’n saak van roekelose en nalatige bestuur nadat ’n Metro-noodvoertuig verlede Dinsdagoggend in ’n botsing op die Bonnievale-pad naby die ingang van Saratoga, Ashton, betrokke was.
Luidens ’n polisieverslag was die bestuurder van die noodvoertuig, wat pasiënte vervoer, van Bonnievale na Robertson onderweg toe die voorval gebeur het.
Die 40-jarige bestuurder moes glo pasiënte in Bonnievale optel, maar het niemand opgetel nie en het toe Robertson toe gery toe hy blykbaar moeg geword het en beheer oor die voertuig verloor het. Die voertuig het na die anderkant van die pad geswenk en teen ’n paal gebots. Die bestuurder is na Robertson-hospitaal geneem met laerug- en ribbeserings.